**Anyakönyvi kivonatok kiállítása**  
  
Az anyakönyvi kivonatok kiállítása iránti kérelem szóban és írásban terjeszthető elő. Szóban az anyakönyvvezető hivatali  helyiségében, ügyfélfogadási időben, míg írásos kérelem esetén postai úton juttatható el Nyírbátori Polgármesteri Hivatal Anyakönyvvezetője részére. Postai úton érkezett kérelmek teljesítésének határideje az eljáró anyakönyvvezető számára 8 nap, amely a kérelem hivatalban történt érkeztetésétől számított naptári nap.  
  
Az anyakönyvi kivonatok kiállítása illetékmentes.  
  
Az anyakönyvi kivonat kiállítása iránti kérelem kérhető meghatalmazott által.  
  
A meghatalmazott:

* szabályos írásos meghatalmazással,
* továbbá a meghatalmazott érvényes személyazonosító igazolványa
* és lakcímét igazoló hatósági igazolvánnyal kell, hogy rendelkezzen.

Amennyiben az anyakönyvvezetőnél eljárást kezdeményező természetes személy a magyar nyelvet nem érti és nem beszéli, úgy tolmács közreműködése szükséges.

.